Triānas Parks

Triānas Parks, starptautiski pazīstami kā Triana Park, ir latviešu poproka un elektroniskās mūzikas grupa. Triānas parka sastāvā ietilpst Agnese Rakovska (vokāls), Artūrs Strautiņš (ģitāra), Kristaps Ērglis (basģitāra) un Edgars Viļums (bungas). Plašākai sabiedrības daļai grupa ir pazīstama pēc saviem neordinārajiem šoviem Eirovīzijas valsts nacionālajos finālos. Tā ir viena no pēdējā laika ekstravagantākajām grupām. Grupas soliste Agnese Rakovska arī piedalījusies vairākos TV projektos, no kuriem nesenākais bijis "Izklausies Redzēts".

2010. gada jūnijā Triānas Parks izdeva savu debijas albumu — EnterTainment —, 2014. gada augustā prezentēts EP albums Triana Park un 2018. gada grupa ar vērienīgu koncertu tika prezentēts studijas jaunākais albums "Alive". Grupa paspējusi piedalīties lielākajos Latvijas mūzikas festivālos — Positivus, LMT Summer Sound, Fonofest, Playground 333 un citos —, kā arī ārvalstu — Siirt Gapgenc festivālā un Reepenbahn festivālā. Grupa ir piedalījusies arī vairākās starptautiskās mūzikas konferencēs: SXSW, Eurosonic Noordeslag, Waves Bratislava, Waves Vienna. 2017. gada Triānas Parks izdeva jauno singlu "Line", ar kuru piedalījās un uzvarēja konkursā "Supernova 2017" un pārstāvēja Latviju 2017. gada Eirovīzijas dziesmu konkursu, kas notika Ukrainas galvaspilsētā Kijivā.

 Biogrāfija 

Pirmsākumi (2008—2009) 
Grupu izveidoja Agnese Rakovska (vokāls) ar savu tēvu Aivaru Rakovsku (ģitāra), kas pirms tam ir spēlējis grupā Bastards. Tiem pievienojas Edgars Viļums (bungas) un vēlāk arī Kristaps Ērglis (basģitāra). Plašākai auditorijai grupa sevi pieteica 2008. gada Eirodziesmā konkursā, kurā ar dziesmu — Bye — bye ieguva 4. vietu. Tāpat arī 2009. gada Eirodziesmā ar dziesmu "Call Me Any Time You Need A Problem" tika iegūta 4. vieta.

 Pirmais albums "EnterTainment" (2010—2013) 

Albuma prezentācijas koncerts notika Spīķeru koncertzālē 2010. gada 11. jūnijā. Albumam tika atlasītas 16 kompozīcijas, no kurām viena dziesma tapusī arī igauņu valodā "Nakts Tramvajs", kā arī dziesma — veltījums visām māmiņām. Albumā iekļauti arī Triānas Parka pirmie grāvēji "Bye Bye" un "Call me any time you need a problem".

CD dizains veidots sadarbībā ar "Hypnosis group" mākslinieku Kārli Stiģi. Katrs albuma vāciņš bija veidots ka galda spēle, un kastītē varēja atrast arī spēļu kauliņus.

EnterTainment albums tika nominēts Latvijas Mūzikas ierakstu gada balvai 2010 divās kategorijās — gada debija un gada alternatīvais albums.

2010. gada Eirodziesmas finālā grupa ieņēma 6. vietu ar dziesmu "Lullaby For My Dreammate (Diamond Lullaby)". Grupa piedalījās 2011. gada Eirodziesmā ar dziesmu "Upside Down", kurā arī kvalificējās finālam.

 EP "Triana Park" (2014—2016) 

Triana Park EP ir pirmā grupas sadarbība ar igauņu producentu Ago Tepandu (Ago Teppand). Albumā iekļautas arī divas dziesmas, kuras producēja Jānis Fakts Šmēdiņš, kas plašāk zināms kā hiphop mūzikas pārstāvis Latvijā. Albums tika ierakstīts laikā, kad grupa atgriezās no ceļojuma pa ASV un Kanādu, kur piedalījās mūzikas konferencēs. Pirmais EP singls "Iron Blue" tika izdots šī gada maijā un dziesmas video tapa sadarbībā ar Ivaru Burtnieku. Šī albuma veidošanas laikā grupā nomainījās ģitāristi, un grupai pievienojās Artūrs Strautiņš.

2015. gadā Norvēģijas galvaspilsētā Oslo norisinājās "The Global Battle of the Bands" (GBOB), kur Triānas Parks ieguva 1. vietu grupu konkursā. Par uzvaru līdzās Triānas parkam cīnījās arī grupas no Zviedrijas, Dānijas, Lielbritānijas, Austrālijas, Japānas, Vācijas un citām valstīm.

Šajā laika posmā grupa izdod savu pirmo singlu latviešu valodā "Laika dziesmiņa". Šī dziesma konkursa Muzikālā banka 2015. gadā ieguva 8. vietu kopvērtējumā.

Grupa dodas savā pirmajā akustiskajā Latvijas koncerttūrē "Acoustic Moon Sessions" kopā ar īpašajiem viesiem Gati Irbi, Ralfu Eilandu, Jāni Aišpuru, Rick Feds un grupas Prāta Vētra taustiņinstrumentālistu Māri Mihelsonu.

"Alive" (2017—2018) 

2017. gada Triānas Parks izdeva jauno singlu "Line", ar kuru piedalījās un uzvarēja konkursā "Supernova 2017" un pārstāvēja Latviju 2017. gada Eirovīzijas dziesmu konkursu, kas notika Ukrainas galvaspilsētā Kijivā.

2018. gada aprīlī grupa izdeva studijas albumu "Alive" un izziņoja koncerttūri Baltijas valstīs. Albumā “Alive" ir 13 dziesmas, tostarp vienīgais tajā esošais singls latviešu valodā “Domas” (Video) un Eirovīzijā izskanējušais hits “Line”. (Video)

“Alive” jaunajā veikumā dzirdamo mūziku radījuši paši grupas dalībnieki - Agnese Rakovska (vokāls), Artūrs Strautiņš (ģitāra), Kristaps Ērglis (basģitāra) un Edgars Viļums (bungas), bet ierakstā piedalījušies arī taustiņinstrumentālisti Toms Mikāls un Matīss Repsis. Producents — Kristaps Ērglis, fragmentāri arī DJ Rudd, skaņu inženieris ir Reinis Kārkliņš, bet skaņu materiāla gala apstrādi veikuši somu speciālisti Julius Mauranen un Svante Forsback. Savukārt, albuma vizualizācijas un animētā vāciņa autors ir Harijs Grundmanis.

Iznāk grupas singli - "Rozā brille" (Video) un "Kā gaisa balonā".

RISEBA Arhitektūras un mediju centra “H2O 6” Aisteres zālē notika “Triānas parka” koncerts, kurā tika pirmatskaņots kopdarbs ar grupas “The Sounds Poets” līderi Jāni Aišpuru — dziesma "Stars".  (Video).

 Jaunākie sasniegumi (2019—pašlaik) 

Iznāk grupas Triāna Parks pirmais singls no rudenī gaidāmā albuma — "Tiekas divatā". Dziesma tapusi sadarbojoties ar Dj Rudd, bet 3D video autors ir mākslinieks Marks Tudisco (Marc Tudisco) no Vācijas. 2019. gada 15. oktobrī, grupa “Triānas parks” nāk klajā ar albumu “11”, kurā iekļautas vienpadsmit dziesmas latviešu valodā. Albums tapis laika posmā no 2018. gada nogales līdz šī gada maijam un ierakstīts studijā “Aleja Records”.

“Savu darbību sākām kā alternatīva roka grupa, un 11 darbības gados ir izmēģināts daudz kas – albuma “11” kontekstā esam nonākuši līdz popmūzikai un mēs mērķtiecīgi attīstām šī žanra kvalitātes! Manuprāt, katra “11" dziesma pati par sevi ir spēcīgs stāsts, un man visas ir vienlīdz mīļas. Mēs godprātīgi turpinām dziesmu “Stars” un “Kā gaisa balonā” uzņemto kursu, un tas brīžiem ir dinamiskāks, te atkal — liriskāks, lai albumā katrs varētu atrast kaut ko sev atbilstošu," saka Agnese Rakovska.

2020. gada 1. februārī "Muzikālās Bankas 2019" finālā "Triānas parka" un Intara Busuļa dziedātā "Kamēr" kļuva par 2. populārāko dziesmu.
 Diskogrāfija 
 EnterTainment (2010)
 EP Triana Park (2014)
 Alive (2018)
11 (2019)

 Singli 
 Nosaukums Gads Albums Bye Bye 2008 EnterTainment Call Me Any Time You Need A Problem 2009 Lullaby For My Dreammate (Diamond Lullaby) 2010 Karuselis 2010 Upside Down 2011 Nav albuma Breathless 2011 Pelnrušķīte 2011 Stars Are My Family 2012 New York 2012 I LIKE 2012 Iron Blue 2014 EP Triana Park The Best 2014 Sons and Daughters 2014 If You Want 2015 Laika Dziesmiņa 2015Nav albuma Line 2017 Home2018Alive Domas2018Alive Dope 2018Alive Rozā Brille2018Nav albuma Kā Gaisa Balonā2018 Stars2018Tiekas Divatā2019

 Atsauces 

 Ārējās saites 

 Draugiem.lv mūzikas profils
 Oficiālais YouTube profils

 Oficiālais Instagram konts
 Oficiālā Spotify lapa
 Oficiālais SoundCloud konts


Kategorija:2000. gadu mūzikas grupas
Kategorija:2010. gadu mūzikas grupas
Kategorija:Latvijas rokgrupas
Kategorija:Latvijas popgrupas
Kategorija:Latvijas fankmūzikas grupas
Kategorija:Latvijas poproka grupas
Kategorija:Latvijas fankroka grupas
Kategorija:Latvijas Eirovīzijas dziesmu konkursa dalībnieki‎
Kategorija:2017. gada Eirovīzijas dziesmu konkursa dalībnieki
Kategorija:Supernovas dalībnieki